《借册井伯》
宋代·林亦之

吉贝城边寄此身，故乡归少异乡亲。
蜀无担石雄何苦，洛有书船孟不贫。
绿水孤村何处客，白头双阙老门人。
令狐冒雪成图画，还许渠侬续后尘。

作者简介：（1136—1185）宋福州福清人，字学可，号月渔，一号网山。林光朝高弟，继光朝讲学于莆之红泉。赵汝愚帅闽，荐于朝，命未下而卒。有《论语考工记》、《毛诗庄子解》、《网山集》等。